CELEX: C2005/069/43
Language: fi
Date: 2005-03-19 00:00:00
Title: Asia T-13/05: Castell del Remei, S.L:n 7.1.2005 sisämarkkinoiden harmonisointivirastoa (tavaramerkit ja mallit) vastaan nostama kanne

19.3.2005   
            
            
               FI
            
            
               Euroopan unionin virallinen lehti
            
            
               C 69/24
            
         Castell del Remei, S.L:n 7.1.2005 sisämarkkinoiden harmonisointivirastoa (tavaramerkit ja mallit) vastaan nostama kanne
   (Asia T-13/05)
   (2005/C 69/43)
   Kieli, jolla kannekirjelmä on laadittu: espanja
   Castell del Remei, S.L., on nostanut 7.1.2005 Euroopan yhteisöjen ensimmäisen oikeusasteen tuomioistuimessa kanteen sisämarkkinoiden harmonisointivirastoa (tavaramerkit ja mallit) vastaan. Kantajan edustajat ovat asianajajat Jorge Grau Mora ja Alejandro Angulo, Barcelona, María Baylos Morales ja Antonio Velázquez Ibáñez, Madrid, sekä Fernand de Visscher, Emmanuel Cornu, Eric de Gryse ja Donatienne Moreau, Bryssel.
   Kantaja vaatii, että ensimmäisen oikeusasteen tuomioistuin
   
               1.
            
            
               kumoaa ensimmäisen valituslautakunnan 27.10.2004 tekemän ratkaisun asiassa R 0691/2003-1 ja
            
         
               2.
            
            
               velvoittaa SMHV:n korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
               Yhteisön tavaramerkin hakija:
            
            
               Kantaja.
            
         
               Haettu tavaramerkki:
            
            
               Sanamerkki ODA — Hakemus nro 1 655 786 luokkaan 33 kuuluvia tavaroita (alkoholijuomat (paitsi oluet)) varten.
            
         
               Sen tavaramerkki- tai merkkioikeuden haltija, johon väitemenettelyssä on vedottu:
            
            
               Bodegas Roda S.A.
            
         
               Tavaramerkki- tai merkkioikeus, johon väitemenettelyssä on vedottu:
            
            
               Kansainvälinen sanamerkki RODA (nro 703 486), espanjalainen sanamerkki BODEGAS RODA luokkaan 33 kuuluvia viinejä ja liköörejä varten, espanjalaiset sanamerkit RODA (nro 1 757 553), RODA II (nro 2 006 615), RODA I (nro 2 006 616) ja kansallinen kreikkalainen tavaramerkki RODA (nro 137 050) luokkaan 33 kuuluvia viinejä ja liköörejä varten, sekä toiminimi BODEGAS RIOJA ”viininviljelyä ja -tuotantoa harjoittavaa yritystä” varten.
            
         
               Väiteosaston ratkaisu:
            
            
               Väitteen hyväksyminen ja hakemuksen hylkääminen.
            
         
               Valituslautakunnan ratkaisu:
            
            
               Valituksen hylkääminen.
            
         
               Kanneperusteet:
            
            
               Asetuksen (EY) N:o 40/94 8 artiklan 1 kohdan b alakohdan virheellinen soveltaminen.